ུགས་དང་ཁ་དོག་སྟོན་ལ་འདུད། ༡༤ །སྟེང་ཕྱོགས་བཅོམ་ལྡན་ཐུབ་པའི་དབང་
པོ་སོགས། །ཕྱོགས་བཅུའི་སངས་རྒྱས་མཆོག་གི་སྤྲུལ་སྐུའི་ཚོགས། །གཡས་ཕྱོགས་རྒྱལ་
25

གངས་ཅན་རིག་བཅུད་ལས།
༼ཨེ༽
རག་མགོ་སྤྲུལ་སྐུའི་གསུང་འབུམ།
སྲས་བྱམས་མགོན་ཀུན་ཏུ་བཟང༌། །གསང་བདག་སྙིང་རྗེའི་གཏེར་སོགས་མཛེས་ལ་
འདུད། ༡༥ །དེ་བཞིན་ས་སྙིང་ནམ་སྙིང་སྒྲིབ་སེལ་སོགས། །སྐལ་བཟང་སེམས་དཔའ་
རྣམ་མང་རྒྱན་གྱིས་སྒེག །གཡོན་ཕྱོགས་མཆོག་ཟུང་རབ་འབྱོར་ཀུན་དགའ་སོགས། །
འཕགས་ཚོགས་ཆོས་གོས་གསུམ་གྱིས་ཀླུབས་ལ་འདུད། ༡༦ །འོག་ཕྱོགས་དབང་ཕྱུག་ཆེ་
སོགས་གཙང་རིས་ལྷ། །ཚངས་སོགས་གཟུགས་ན་སྤྱོད་དང་བརྒྱ་སྦྱིན་སོགས། །ལྷ་
རྣམས་ཁ་དོག་དཀར་ཞིང་རྒྱན་མཛེས་སྤུད། །མངོན་པར་མཆོད་ཅིང་དམ་ཆོས་ཉན་ལ་
འདུད། ༡༧ །མདུན་ཕྱོགས་མཁའ་ཁྱབ་ཡིད་ཅན་ལྷན་ཅིག་པས། །རབ་འབྱམས་མཆོད་
སྤྲིན་མཁའ་དབྱིངས་ཁྱབ་པས་མཆོད། །ཉེས་པའི་མུན་ཚོགས་སྟོབས་བཞིའི་ཉི་མས་བསལ། །
རྡུལ་སྙེད་ལུས་སྤྲུལ་རབ་གུས་ཕྱག་གིས་འདུད། ༡༨ །འཕགས་སྐྱེའི་དགེ་བར་ཡི་རང་པད་
དཀར་འཛུམ། །དུས་བཞི་མཉམ་ཉིད་ལྷུན་གྲུབ་ཆོས་འཁོར་བསྐོར། །འགྲོ་གནས་ཇི་སྲིད་
གཟུགས་སྐུ་རྟག་བཞུགས་གསོལ། །དགེ་ཚོགས་ཀུན་མཁྱེན་ཡེ་ཤེས་སྤེལ་བཞིན་འདུད།
༡༩ །འཇམ་མགོན་སྐྱེས་འཕགས་ཡོན་ཏན་ཐུན་མོངས་ཀྱང་། །དགེ་བཅུ་བསམ་གཏན་
བཞི་དང་ཚད་མེད་པ། །བདེན་བཞི་ཤེས་བརྒྱད་རྣམ་ཐར་ཕ་རོལ་ཕྱིན། །སྟོབས་སོགས་
མི་ཟད་བརྒྱད་ཅུའི་མཛོད་དེར་འདུད། ༢༠ །ཐུན་མིན་དེ་བཞིན་གཤེགས་པའི་སྟོབས་བཅུ་
དང༌། །མ་འདྲེས་བཅོ་བརྒྱད་མཚན་དཔེ་གཟུངས་ཏིང་འཛིན། །ཐུགས་རྗེ་ཆེན་པོ་སུམ་ཅུ་
རྩ་གཉིས་དང༌། །དྲན་པ་ཉེ་བར་བཞག་པ་གསུམ་ལ་འདུད། ༢༡ །བག་ཆགས་མཚམས་
སྦྱོར་ཐམས་ཅད་ཡོངས་སུ་སྤངས། །བསྙེལ་བ་མི་མངའ་བ་ཡི་ཆོས་ཉིད་དང་། །རྣམ་པ་
ཐམས་ཅད་མཁྱེན་པའི་ཡེ་ཤེས་སོགས། །རྒྱལ་བའི་ཡོན་ཏན་རྒྱ་མཚོའི་གཏེར་དེར་འདུད།
༢༢ །མདོར་ན་ཤེས་བྱ་མ་ལུས་ཡོངས་སུ་མཁྱེན། །སྤངས་བྱའི་ཆོས་རྣམས་གཏན་དུ་ཟད་
པ་དང༌། །གནས་འགྱུར་བྱ་བའི་ཆོས་ཀུན་ཡང་དག་གྱུར། །ཐོབ་བྱའི་ཆོས་རྣམས་རྟག་ཏུ་
བརྙེས་ལ་འདུད། ༢༣ །ཐབས་དང་ཤེས་རབ་གཉིས་མེད་ཟབ་ལམ་གྱི། །ཡོན་ཏན་ཆོས་
26

བསྟོད་ཚོགས་དང་གསོལ་འདེབས་སྐོར།
ཀྱི་དབྱིངས་ཀྱི་མཐར་ཐུག་པ། །ཞིང་ཀུན་སློབ་དང་མི་སློབ་གཞན་བཅས་བསྡུས། ཁྱབ་
དང་རྩིས་འདས་མཆོག་ཏུ་གྱུར་ལ་འདུད། ༢༤ །སྐུ་གསུང་ཐུགས་དང་ཡོན་ཏན་ཕྲིན་ལས་
སྒོ༑ ༑ལྔ་ལྔར་ཕྱེ་བ་ཉི་ཤུ་རྩ་ལྔ་ཡང༌། །སྙིང་པོ་ཕྱག་རྒྱ་གསང་སྔགས་རིགས་སྔགས་ཀྱི། །
རྡོ་རྗེའི་རིགས་སོགས་རྩིས་ལས་འདས་ལ་འདུད། ༢༥ །རྒྱལ་བའི་ཡོན་ཏན་མཐར་ཕྱིན་ཡོངས་
སུ་རྫོགས། །ཡང་དག་ཕུལ་བྱུང་དབྱེར་མེད་རྡོ་རྗེའི་ཁྱད། །མཉམ་ཉིད་ཡེ་ཤེས་རབ་མཆོག་བླ་
ན་མེད། །རླབས་ཆེན་གསུམ་ལྡན་དཀྱིལ་འཁོར་མགོན་ལ་འདུད། ༢༦ །མཚན་མཆོག་
གཉིས་སུ་མེད་པ་ཟབ་མོའི་དོན། །སྒྲིབ་པའི་ཚོགས་ཀུན་མྱུར་དུ་བྲལ་བ་དང༌། །མེ་ལོང་
དྭངས་པའི་གཟུགས་བརྙན་སྣང་བ་བཞིན། །བདེ་གཤེགས་ཆོས་ཀུན་དཔག་ཏུ་མེད་དེར་
འདུད། ༢༧ །སྟོང་ཕྲག་བརྒྱད་ཅུ་རྩ་བཞི་ལ་སོགས་པ། །ཕན་པ་དང་ནི་བདེ་པ་སྟོན་པ་
ཙམ། །དོན་དམ་གཉིས་སུ་མེད་པའི་ཡེ་ཤེས་ནི། །སྲིད་ཞིའི་ཕན་བདེ་ཀུན་གྱི་གཞི་ལ་
འདུད། ༢༨ །དེ་བཞིན་གཤེགས་པའི་མཚན་དང་ཡོན་ཏན་གང༌། །ཇི་སྙེད་བརྗོད་བྱ་ཆོས་
ཀྱི་སྐུ་ཉིད་དོ། །གཉིས་མེད་ཡེ་ཤེས་བསྐྱེད་ཕྱིར་མཚན་བརྗོད་པ། །གདུལ་བྱའི་དབང་
སྒོར་ཐ་དད་གསུམ་ལ་འདུད། ༢༩ །གཉིས་མེད་རྟོགས་པས་ཟག་པའི་རྒྱུ་མི་སྐྱེད། །ཐབས་
ཤེས་ཟུང་འབྲེལ་ཟག་འབྲས་འཛག་པ་བཟློག །མཉམ་པ་ཆེན་པོ་རང་བཞིན་འོད་གསལ་
བ༑ ༑ཉོན་མོངས་ཟག་ཟད་ཡེ་ཤེས་གྲུབ་ལ་འདུད། ༣༠ །དྲི་མེད་ཆོས་ཀུན་ཤར་བས་མེ་
ལོང་ཉིད། །ཡོན་ཏན་རིན་ཆེན་འབྱུང་གནས་མཉམ་པ་ཉིད། །ཇི་ལྟ་ཇི་སྙེད་ཀུན་མཁྱེན་
སོ་སོར་རྟགས། །ཐུགས་རྗེ་བྱ་བ་ལྷུན་གྱིས་གྲུབ་ལ་འདུད། ༣༡ །ཐམས་ཅད་གཞིར་གྱུར་
ཆོས་དབྱིངས་རྣམ་པར་དག །ལྔ་ལྡན་དབྱེར་མེད་གཉིས་མེད་ཡེ་ཤེས་ལ། །འཇམ་དཔལ་
ཡེ་ཤེས་སེམས་དཔའ་ཞེས་བརྗོད་པ། །དམ་པའི་ཡི་གེ་བྱང་ཆུབ་སེམས་ལ་འདུད། ༣༢ །
རྡོ་རྗེ་སེམས་དཔའ་ཀུན་ཏུ་བཟང་པོ་དང༌། །བདེ་བ་ཆེ་སོགས་མཚན་ནི་གང་བརྗོད་པ། །
དེ་ཉིད་ཕྱིར་ན་དོན་ཆེན་ཡི་གེ་མཆོག །ལྔ་ཕུང་རྒྱུ་འབྲས་ཟག་ཀུན་སྤངས་ལ་འདུད། ༣༣ །
27

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ།
༼ཨེ༽
།
སྲིད་པ་རྒྱུ་ཡི་ཟག་པ་ཟད་པ་ཤེས། །འབྲས་བུའི་ཟག་བྲལ་མི་སྐྱེ་ཤེས་པ་ཉིད། །བཅོམ་
ལྡན་འཇམ་དཔལ་ཡེ་ཤེས་སེམས་དཔའ་ནི། །ཤེས་དང་ཤེས་བྱ་མཉམ་པ་ཉིད་ལ་འདུད། ༣༤ །
མཉམ་པ་ཆེན་པོ་རྒྱུ་འབྲས་དབྱེར་མེད་པ། །ཆོས་ཀུན་གདོད་ནས་མ་སྐྱེས་རང་བཞིན་གྱི།
འོད་གསལ་འདུས་མ་བྱས་པ་ལྷུན་གྱིས་གྲུབ། །ཁྱབ་བདག་ཡེ་ཤེས་སྐུ་ལ་ཕྱག་འཚལ་
འདུད། ༣༥ །མདོར་ན་སྤང་རྟོགས་ཡོངས་རྫོགས་འཇམ་དཔལ་དབྱངས། །གང་དེ་རྫོགས་
ཆེན་རྟོགས་པའི་ཡེ་ཤེས་ཀྱི། །རང་བཞིན་འོད་གསལ་སྟོང་པའི་སྙིང་པོ་ཅན། །གཞི་ལམ་
འབྲས་བུ་རྣམ་དབྱེར་མེད་ལ་འདུད། ༣༦ །འདི་ལྟར་འོག་མིན་ཆེན་པོར་སྟོན་མཆོག་གིས།
ས་བཅུའི་འཁོར་ལ་དོན་དམ་ཟབ་མོའི་རྒྱུད། །དུས་བཞི་མཉམ་པ་ཉིད་དུ་སྟོན་མཛད་པས། །
སྒྲིབ་གཉིས་ཀུན་སང༵ས་ཡོན་ཏན་རྒྱས་ལ་འདུད། ༣༧ །ཕྲིན་ལས་རྒྱུན་མི་ཆད་པ་བཅོམ་
ལྡན་འདས། །རིག་པའི་ཡེ་ཤེས་ཆོས་སྐུ་སྟོང་དབྱིངས་ཏེ། །སྟོང་པ་གསལ་བ་རིག་པའི་
སྙིང་པོ་ཅན། །འགྲོ་ཀུན་སེམས་ཀྱི་ཆོས་ཉིད་གཞི་ཡི་རྒྱུད། ༣༨ །འཁོར་འདས་གང་གི་
ཕྱོགས་སུ་མ་ལྷུང་བ། །ཡེ་ནས་གནས་པ་རང་བྱུང་ལྷུན་གྲུབ་པ། །གཉིས་སྣང་ཞེན་པ་སྦྱོང་
ཕྱིར་ལམ་གྱི་རྒྱུད། །ཀ་དག་ཡེ་ཤེས་འཁྲུལ་པ་བྲལ་ལ་འདུད། ༣༩ །སོ་སོ་རང་གིས་རིག་
པའི་ཡེ་ཤེས་མིག །ཆོས་ཀུན་ཐིག་ལེ་ཉག་གཅིག་ཉིད་དུ་མཐོང༌། །རིག་པ་རང་ལུགས་
འཇོག་པས་གཉིས་སྣང་གི། །སྤྲོས་པ་ཀུན་ཞི་དྲི་མ༵་མེད་ལ་འདུད། ༤༠ །རང་བཞིན་ལྷུན་
གྲུབ་ཡེ་ཤེས་སྣང་བ་ནི། །ཐབས་ཀྱིས་རྟག་ཏུ་འཆར་བས་ལམ་མེ་བ། །གོམས་པས་
སེམས་ཀྱི་གཉིས་སྣང་འབྱུང་འདུས་ལུས། །རབ་སྦྱངས་འཇམ་དཔལ་ཡེ་ཤེས་སེམས་དཔར་
འདུད། ༤༡ །སྐྱེ་འགགས་གནས་མཚན་སྨོན་དང་འགྲོ་འོང་མེད། །ཤེས་དང་ཤེས་བྱ་མི་
འབྱེད་འཇམ་པའི་དཔལ། །འོད་གསལ་ཆོས་སྐུ་འབྲས་བུ་མངའ་དབང་འབྱོར། །ཟབ་
གསལ་ཡེ་ཤེས་སྐུ་ཉིད་ཁྱོད་ལ་འདུད། ༤ ༢ །རྫོགས་པའི་སངས་རྒྱས་དུས་གསུམ་གཤེགས་
ཀུན་གྱིས། །རབ་གསུང་རྒྱུད་སྡེ་ཀུན་གྱི་མཐར་ཐུག་པ། །ཟབ་གསལ་གཉིས་མེད་ངེས་
28

བསྟོད་ཚོགས་དང་གསོལ་འདེབས་སྐོར།
དོན་རྫོགས་པ་ཆེ། །ཐུབ་དབང་ཞལ་གསུང་དྲི་མ་མེད་ལ་འདུད། ༤༣ །རྒྱུད་རྒྱལ་བསྟོད་
པ་གླུར་བླང་རྗེས་ཕྱོགས་ཏེ། །ཆུ་གཏེར་འཇིང་ལས་སྐྲ་རྩེའི་ཟེགས་མ་ཙམ། །མོས་བློས་
ངག་གི་མེ་ཏོག་མནྟ་ར། །འཐོར་པས་སྐྱེ་ཀུན་འཇམ་དཔལ་རྗེས་འཛིན་ཤོག ༤༤ །བདེ་
གཤེགས་འབྲུག་སྒྲའི་རྒྱལ་སོགས་དཔག་མེད་ལས། །ཐུགས་མཆོག་བསྐྱེད་བཞིན་བདག་
ཀྱང་དེར་སློབ་ན། །ཐོག་མཐའ་མི་མངོན་བསམ་ཡས་གོ་གྱོན་ཏེ། །འཇུག་པ་ཆེན་པོས་
ཡང་དག་ཞུགས་གྱུར་ཅིག ༤༥ །གང་དག་བདག་མཐོང་བྱང་ཆུབ་ལས་མི་ལྡོག །སྐལ་པ་
བྱེ་བ་ཉི་ཤུར་འཁོར་བ་བསྙིལ། །ཕ་རོལ་ཕྱིན་ལྔ་ཡོངས་སུ་རྫོགས་པ་དང༌། །བདག་ཐོས་
བུད་མེད་ལུས་ལས་ཐར་བྱེད་ཤོག ༤༦ །ཆོས་ཀུན་མཁའ་འདྲའི་ཤེས་རབ་ཟབ་མོ་ཡིས། །
འཁོར་བ་ཇི་སྲིད་བྱང་ཆུབ་སྤྱོད་པར་སྤྲོ། །ཞིང་མཆོག་གཅིག་གི་གང་གའི་རྡུལ་སྙེད་ཀྱི། །
སངས་རྒྱས་ཞིང་ཁྱབ་ཐ་གྲུ་ཚད་མེད་གྲུབ། ༤༧ །མཐའ་ཡས་ཞིང་བཞུགས་རྒྱལ་བའི་
ཞིང་རྒྱ་མཚོའི། །ཡོན་ཏན་བཀོད་པའི་ཞིང་ཀུན་བཀོད་པ་དང༌། །ཞིང་ཀུན་བདག་གི་ཞིང་
གཅིག་ལ་རྫོགས་པར། །མངལ་སྐྱེས་མེད་ཅིང་བྱང་ཆུབ་སེམས་དཔས་གང༌། ༤༨ །བསམ་
འཕེལ་ནོར་བུའི་རྒྱལ་པོས་ཕྱོགས་ཀུན་བལྟམས། །མི་ཁོམ་ངན་འགྲོའི་མིང་ཡང་མི་གནས་
ཤིང་། །ཟས་གོས་ལོངས་སྤྱོད་བསམ་མ་ཐག་འབྱོར་པས། །སངས་རྒྱས་མཆོད་ཅིང་འགྲོ་
མང་ཚིམ་བྱེད་ཤོག ༤༩ །ཞིང་དེར་བདག་ཉིད་མངོན་པར་སངས་རྒྱས་ནས། །དེ་བཞིན་
གཤེགས་ཀུན་བདག་གིས་སངས་རྒྱས་སར། །མ་བཀོད་མེད་མཐོང་དེ་ཙམ་བྱང་ཆུབ་ཀྱི། །
སྤྱོད་པ་རླབས་ཆེན་ཡོངས་སུ་རྫོགས་བྱེད་ཤོག ༥༠ །འདི་ནས་འཕོས་ཚེ་འཇམ་མགོན་དགྱེས་
པའི་ཞལ། །མངོན་སུམ་མཐོང་ནས་སྒྲིབ་ཚོགས་སྐད་ཅིག་བྱང༌། །སངས་རྒྱས་ཞིང་སྦྱོང་
སེམས་ཅན་སྨིན་པ་དང་། །དམ་ཆོས་ཡོངས་བཟུང་རྒྱལ་ཀུན་དགྱེས་བྱེད་ཤོག ༥༡ །བྱང་
ཆུབ་མཆོག་བར་རྣམ་དག་བསླབ་གཞིར་གནས། །རབ་འབྱམས་རྒྱལ་བའི་གསུངས་རབ་
ཀུན་འཛིན་ཅིང༌། །དེ་དག་རྣམ་འབྱེད་བློ་ཡིས་གཏན་ལ་ཕབ། །ལེགས་པར་སྒོམ་པས་
29

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཨེ༽
བྱང་ཆུབ་མངོན་བྱེད་ཤོག ༥༢ །རྒུད་པ་མེད་པའི་ལང་ཚོ་རྩོལ་མེད་སྟོབས། །མངོན་པར་
འདུས་མ་བྱས་པའི་གཟི་བརྗིད་འོད། །ཤུགས་འབྱུང་རྩལ་དང་མ་ཟག་པའི་དངོས་གྲུབ། །མ་
ཉམས་བསོད་ནམས་རྣམ་པར་རྒྱས་པའི་དཔལ། ༥༣ །མ་གཡོས་བློ་གྲོས་མ་སྒྲུག་པ་
ཡི་བླ། །འཆི་བ་མེད་པའི་སྲོག་དང་འགྱུར་མེད་ཚེ། །མ་འགགས་བློ་དང་རྣམ་འགྱུར་
སྤོབས་པའི་རྩལ། །ཕྱོགས་ལས་རྣམ་པར་རྒྱལ་བའི་དགེ་མཚན་སྩོལ། ༥༤ །སྐྱེ་ཀུན་མེ་ཆེན་
འབར་བཞིན་ཤེས་རབ་རྣོ། །ཀློག་འོད་འཁྱུགས་འདྲའི་ཤེས་རབ་རབ་ཏུ་མྱུར། །འཆི་མེད་
ལམ་ལྟར་ཤེས་རབ་རྒྱ་ཆེ་བ། །ཆུ་གཏེར་འཇིངས་བཞིན་གཏིང་ཟབ་ཤེས་རབ་སྩོལ། ༥༥ །
འཇིགས་མེད་སུས་ཀྱང་མི་བརྫིའི་སྤོབས་པ་དང༌། །ཐོག་མེད་རྒྱུན་ཆགས་ཟད་མེད་
སྤོབས་པའི་གཏེར། །ཀུན་གསལ་ཉི་ཟླའི་དཀྱིལ་འཁོར་དང་མཚུངས་པའི། །ཤེས་རབ་
སྣང་བ་ཆེན་པོ་བདག་ལ་སྩོལ། ༥༦ །གསུངས་རབ་ཀུན་གྱི་ཚིག་དང་དོན་ཇི་སྙེད། །ནམ་
ཡང་བརྗེད་པའི་གོ་སྐབས་མ་མཆིས་པར། །རབ་ཡང་ནམ་མཁའ་ལྟ་བུའི་བློ་གྲོས་གཏེར། །
མི་བརྗེད་གཟུངས་ཀྱི་མཆོག་སྦྱིན་བདག་ལ་སྩོལ། ༥༧ །འཆད་ན་ཟབ་རྒྱས་ཆོས་ཚུལ་ཆུ་ཡི་
གཏེར། །ལུང་དང་རིག་པའི་རླབས་ཕྲེང་འབུམ་གཡོ་བ། །རྒྱུན་ཆགས་འཛད་མེད་གང་
གའི་ཀླུང་རྒྱུན་བཞིན། །འཇིགས་མེད་སྤོབས་པའི་མཆོག་དེ་བདག་ལ་སྩོལ། ༥༨ །རྩོད་པ་
འགྱེད་ན་ཞུམས་མེད་གདངས་ལྔའི་དབྱངས། །དངོས་སྟོབས་རིག་པའི་མེ་ཆེན་རབ་འབར་
བས། །ཕས་རྒོལ་ལོག་སྨྲའི་ཚང་ཚིང་ཀུན་བསྲེགས་ནས། །ཕྱོགས་ལས་རྣམ་པར་རྒྱལ་བའི་
དཔལ་ཐོབ་མཛོད། ༥༩།སྒྲ་དབྱངས་ལྷ་མོ་མགྲིན་པར་རྟག་རོལ་བས། །མཁས་པའི་ཡིད་
ལ་དགའ་སྟེར་ཉམས་ལྡན་ཚིག །དོན་ཟབ་བདེ་གཤེགས་སྲས་བཅས་གསུངས་རབ་ཀླུང་། །
སྲིད་མཐར་མི་ཆད་འདྲེན་ལ་དབང་འབྱོར་ཤོག ༦༠ །མདོར་ན་རྒྱལ་སྲས་འཇམ་དཔལ་གཞོན་
ནུ་ཡི། །རྣམ་ཐར་གཟུངས་ཏིང་སྨོན་ལམ་ཐབས་མཁས་ཚུལ། །རྣམ་འཕྲུལ་ཡེ་ཤེས་རྒྱ་
མཚོ་ཚད་མེད་པས། །བདག་གིས་མྱུར་འགྲུབ་འགྲོ་ཀུན་དེར་འགོད་ཤོག ༦༡ །མཐར་
30

བསྟོད་ཚོགས་དང་གསོལ་འདེབས་སྐོར།
ཐུག་ཤེས་དང་ཤེས་བྱ་མཉམ་པ་ཉིད། །འོད་གསལ་ཡེ་ཤེས་རྡོ་རྗེ་འཇམ་དཔལ་དབྱངས། །
མངོན་གྱུར་མཁའ་ཁྱབ་ཡིད་ཅན་ཇི་སྙེད་པ། །ཕྱམ་གཅིག་ཀུན་མཁྱེན་རྒྱལ་བའི་གནས་
ཐོབ་ཤོག ༦༢ །མཐའ་ཡས་འཇིག་རྟེན་རྒྱལ་སྲས་འབྱོར་པས་ཕྱུག །ལུང་རྟོགས་རྒྱལ་བསྟན་
ཕྱོགས་དུས་ཀུན་ཏུ་རྒྱས། །རིས་མེད་བསྟན་འཛིན་སྐྱེས་བུ་ཆེན་པོ་རྣམས། །འཆི་མེད་མགོན་
པོའི་ངོ་བོར་འཚོ་བཞེས་ཤོག ༦༣ །ཆོས་ཀྱི་དབང་ཕྱུག་འཕོ་བྲལ་རྟག་པའི་སྐུ། །དམ་ཆོས་
རིན་ཆེན་ནུབ་མེད་རྟག་པར་གནས། །སྲིད་ཞི་ཡེ་སངས་རྒྱས་པའི་བདེན་སྟོབས་ཀྱིས།